**Глоссарий**

***Отбасы***- бірлесіп күн көретін туыстық қатынаста тұратын адамдар тобы. Балалар тәрбиесін жүзеге асырып, басқа да қоғамдық тұрғыдан мәнді кажеттіліқтерді қанағаттандыратын некелік немесе туыстық қатынастармен байланысқан адамдар тобы.Отбасы - туысқандық байланыста болатын (күйеуі, әйелі, ата-анасы, әжесі, т.б.), бірлесіп, әлеуметтік-тұрмыстық өмір сүретін адамдар.

***Неке*** – [отбасын](http://kk.wikipedia.org/wiki/%D0%9E%D1%82%D0%B1%D0%B0%D1%81%D1%8B) құрудың негізі болып табылады. Ерлі – зайыптылар арасындағы мүліктік және мүліктік емес жеке қатынастарды туындататын отбасын құру мақсатымен, заңда белгіленген тәртіппен тараптардың ерікті және толық келісімі жағдайында жасалған еркек пен әйелдің арасындағы тең құқықтық одақты – неке деп түсінуіміз қажет. Егер неке тіркелмесе де, бірақ еркек пен әйел бірге тұрып, балаларын тәрбиелеумен айналысып жатса, мұны да отбасы деп айтуға болады (қараңыз [азаматтық неке](http://kk.wikipedia.org/wiki/%D0%90%D0%B7%D0%B0%D0%BC%D0%B0%D1%82%D1%82%D1%8B%D2%9B_%D0%BD%D0%B5%D0%BA%D0%B5)).

***Ерлі-зайыпты*** - Өзара некеге тұрған адамдар. Ерлі-зайыптылардың және және мүліктік құқықтары мен міндеттері отбасы заңнамасымен айкындалады. Ерлі-зайыптылар [тен құқықтарды](http://kk.wikipedia.org/w/index.php?title=%D0%A2%D0%B5%D0%BD_%D2%9B%D2%B1%D2%9B%D1%8B%D2%9B%D1%82%D1%8B%D0%BB%D1%8B%D2%9B&action=edit&redlink=1)пайдаланады және тең міндеттер атқарады. Ерлі-зайыптылардың әрқайсысы қызмет, [кәсіп](http://kk.wikipedia.org/wiki/%D0%9A%D3%99%D1%81%D1%96%D0%BF) түрін, тұрғылықты жерді таңдауда ерікті. Ана, әке болу, балаларды тәрбиелеу, оларға білім беру мәселелері мен [отбасы](http://kk.wikipedia.org/wiki/%D0%9E%D1%82%D0%B1%D0%B0%D1%81%D1%8B) өмірінін баска да мәселелерін ерлі-зайыптылар бірлесіп шешеді. Ерлі-зайыптылар отбасындағы өз қатынастарын өзара сыйластық және өзара көмек негізінде құруға, отбасының игілігі мен нығаюына жәрдемдесуге, өз балаларының денсаулығына, өсіп-жетілуіне және олардың әл-ауқаты жағдайына қамкорлық жасауға міндетті.

***Салт-дәстүр*** — әр [ұлттың](http://kk.wikipedia.org/wiki/%D2%B0%D0%BB%D1%82), [халықтың](http://kk.wikipedia.org/wiki/%D0%A5%D0%B0%D0%BB%D1%8B%D2%9B) [діні](http://kk.wikipedia.org/wiki/%D0%94%D1%96%D0%BD) мен сеніміне, тұрмыс-тіршілігіне, ұлттық құрылым ерекшелігіне сәйкес ғасырлар бойы жинақталып, өмірдің өзі туғызған ғұрыптардың жиынтығы; қауым мен қоғамда қалыптасқан мінез-құлықтың үлгілері. Күнделікті қолданыста бір мәдени топты екіншісінен айыратын және бейресми жолмен реттейтін қабылданған мінез-кұлық ережесіне немесе әлеуметтік әрекеттерді жөнге келтіретін терминге жатады.

***Психологиялық проблема*** – тұлғаның психологиялық қиыншылықтарының жиынтығы,тұлғаның дамуындағы нақты карама-қайшылықтардан туындаған үйлесімсіз күйі.

***Даудамай*** – әртүрлі адамдардың карама-қарсы әрекеттерінің, көзқарастарының, қы з ы ғу ш ы л ы қтары н ы ң, ұмты л ы стар ы н ы ң, жоспарының немесе бір адам пікірлерінің, мотивтерінің, кажеттіліктерінің қақтығысындағы психикалыққұбылыс.

***Клиент*** –психологтан психологиялық көмекті алатын адам.

***Психологиялық қызмет*** – пракгикалық психологияның құралдарымен және әдістерімен адамдарға психологиялық көмек көрсететін мекемелердің жүйесі.

***Психо­диагностика*** – психологияның адамның даралықпсихологиялық ерекшеліктерін экспериментті анықтау, сандық сипаттау және интерпретациялау проблемарын зерттейтін, сондай-ақ клиенттің проблемасын түсініп, шешуге қажет психологиялық ақпаратты жинаумен айналысатын саласы.

***Психотерапия*** – адамның психикасына тигізетін ықпалдар мен іс-шаралар жүйесі, психологиялық көмектің бір түрі, сондай-ақ медициналық және практикалық психологияның сәйкес проблемаларын зерттейтін саласы.

***Психокорекция*** – психиканың дамуы мен қызмет етуіндегі нормадан қайсібір жағымсыз ауытқуды не болмаса адамға психологиялық проблемаларды тудыратын мінез-құлыктық, эмоциялы, когнитивті көріністерді әлсіретуді немесе жоюды мақсат ететін адамның психикасына белсенді ықпал ету.

***Психо­профилактика*** – а) жүйке психикалык және психологиялық соматикалық денсаулык бұзылыстары, әлеуметтік психологиялық дау дамайларды, тұлғаның үйлесімсіз дамуы, оқудағы, қарым-қатынастағы, тәрбиедегі психологиялық алғышарттары бар қиындықтар сияқты әртекті проблемалардың алдын алуга ықпал ететін іс-шаралардың жүйесі. ә)дәрігерлік және практикалықпсихологияның нұскалған проблемалар мен заңдылыктарды зерттейтін саласы.

***Зейін –*** сананың белгілі бір затқа, объектіге бағытталып, тұрақталуы. Зейін айналадаға тольп жатқан объектілердін ішінен керекті біреуін бөліп алып, соған жан кұбылысын тұрақтата алу. Зейіннің түрлері де, қасиеттері де көп. Мәселен, оның түрлеріне сыртқы, ішкі, ырықты, ырықсыз, үйреншікті, тағы басқадай зейіндер жатады. Оның қасиеттеріне тұрақтылығын, толқымалылығын, жинақтылығын, көлемін, аударылуын, бөлінушілігін, жекелеген жағдайларда алаң болушылығын, шашырандылығын (рассеянность) жатқызады.

***Ерік –*** адамның өз мақсатын орындауға байланысты түрлі әдіс амалдар қарастырып, алдында тұрған кедергілерді жеңіп, көздеген мақсатына жете алуын бейнелейтін жан куаты. Ерік-кісінің өз мінез-құлқын меңгере алу қабілеті. Абай мен Жүсіпбек Аймауытов ерікті «қайрат» ұғымымен атаған. Ерікті жігер, қажыр-қайрат деп тe атап жүр. Аймауытовша айтқанда: қайрат дегеніміз өмір жолында кездесетін екі талай кездерде, белді бекем буып, қайыспай, идірмей амал етуге ұмтылу. Ерік іштен тумайды. бірте-бірте қалынтасады. Ерік үшін басты белгі - кедергіні жеңе білу. Тілек (желание), қалау (хотение), түрткілер күресі (борьба мотивов), тоқтамға келу, (принятие решений) - бүлар еріктің бірінші кезеңі. Мұны «еріктің даярлық кезеңі» деп те атайды. Ал, негізгі бөлімі - тоқтамды орындау (исполнение решений). Адамда еріктің сапалары көп. Оларға тоқтамға келгіштік, табандылық, ұстамдылық, тәртіптілік, жинақылық, ерлік, т.б. жатады. Ерік жануарларда кездеспейтін, тек адамға ғана тән жан қуаты.

***Әрекет –***  іс-әрекеттің шағын бөлігі, единицасы. Мәселен, адамның ақыл-ой әрекеті түйсіктену, қабылдау, есте тұту, қиялдау, ойлау сияқты жан қуаттарынан тұрады. Ақыл-ой әрекеті іс-әрекеттің үлкен бір бөлігі болып табылады.

***Қызығу***— айналадағы затгар мен құбылыстарды аса белсенділіклен танып, терең білуге бағытталған, адамның сезім дүниесін қозғайтын біршама тұрақты жеке-дара ерекшелігі. Қызығу-бір нәрсені ерекше таңдап, соған құлай берілу. Адамды еліктіріп, өзіне тартқан нәрселердің бәрі де-қызығудың объектісі. Мәселен, біреу футболға қызығады десек, ол соның барлық мәселесіне зейін аударып отырады, сол туралы кітап, газет-журналдар оқиды. Сөз, сұхбаты да футбол төңірегінде болады. Оның мамандығы мүғалім, дәрігер,- жұмысшы т.б. болсын, бәрібір, қызығушылығы осындай басқа объектіге ерекше бағытталып отырады. Қызығудың түрлері өте көп. Олар: саясат, ғылым, спорт, саяхат, оқырман, т.б.

***Ойлау –*** айналадағы заттар мен құбылыстардың небір шытырман, күрделі байланысқатынастарын мида жалпылай және жанама түрде сөз арқылы бейнелеу. Ойлау - сыртқы дұниені бейнелеудің ең жоғарғы формасы. Сөз — ойды басқаға жеткізетін құрал. Ойлаудың түрлері мен тәсілдері көп. Ойлау тәсілдеріне талдау, жинақтау, салыстыру, нақтылау, жүйелеу. топтастыру, т.б. жатады. Ойлау формалары: ұғым (понятие), пікір (суждение), ой қорытындысы (умозаключение). Ойлауда адамның жеке-дара жас өзгешелігі, айналысқан кәсібі, этностық ерекшелігі сәулеленеді.

***Көңіл-күй –*** адамның бір сыдырғы тұрақты, тұрлаулы эмоцияларының бірі. Көңіл шат-шадыман, жайдары, ақжарқын, не кірбіңді, суық, тұжыраңқы болып келеді. Көңіл күйдің әртүрлі болуы коршаған ортаға, айналасындағыларға тәуелді. Мәселен, кісінің кызметі ойдағыдай жүріп жатса, ұжымы, отбасы ынтымақты болса. көңіл көтеріңкі жүреді. Көңілге адамның денсаулық жағдайы, жүйке жүйесінің ерекшеліктері де эсер етеді. Ерік-жігері күшті, рухани -.өмірінің мазмұны бай адамдар тіпті қиын жағдайда да көңілсіздікке бармайды. Өз көңілінің қожасы болу, оны ырқына жібермеу — жақсы қасиет.

***Қарым-қатынас –*** адам іс-әрекетінің аса ауқымды саласы, өмір сүру, тыныс-тіршіліктің негізі арқауын білдіретін ұғым. Адамға ауа, тамақ, киім, баспана қандай қажет болса, айналасындағылармен қарым-қатынаста болу да аса маңызды. «Адамның күні-адаммен» дегендей, Робинзонша жалғыз өмір сүріп, жан қуаттарын ойдағыдай дамытуда болмайды. Қарым-қатынастың түрлері көп. Оның ең бастысы - сөйлеу. Басқалармен түрлі ым-ишара (жест), белгі, таңба (Морзе әліппесі, стенография, эсперанто, т.б.) арқылы түсінісетін адамдарда бір-біріне қажетті акпарат (мағлұмат) бере алады Тіпті, тандай қағу, бас изеу, көз қадау, т.б. осы секілді «ұсақ-түйек» атрибуттар да карым-катынастық қызмет атқарады. Халқымыз «ымға түсінбеген дымға түсінбейді» деп өте тауып айтқан.

***Мінез-құлық***—жануарлар мен адамдардың қимыл-қозғалыс белсенділігін, организмнің сыртқы ортамен байланыс жасай алуын білдіретін атау. Мінез-құлық арқылы кісі өзінің кажеттерін, мақсат-мүдделерін жүзеге асырып отырады. Мінез-қүлықтың қозғаушы көзі — қажеттттлік үшін күрес. Мұның ауқымы кең, бұл жан құбылыстарының әр түрінен көрініп отырады.

***Мінез–*** адамның негізгі өмірлік бет алысын және оның өзіндік әрекетінің айырмашылығын сипаттайтын біршама тұрақты әрі тұрлаулы жеке-дара өзгешелік. Мінез-көптеген қасиеітердің бірлігі, түрлі жан құбылыстарының қосындысы, адамды әр қырынан көрсететін синтездік қасиет.

Мінез бітістері — сан алуан. Олардың бәрі де түлғаның касиеттері болып табылғанымен, кез-келгені оның бітістері болып саналмайды. өйткені, мінез даралық. өзгешелгешеліктің өзегі, кісінің негізі тіршілік бағытының өрнегі (характер - грекше - өрнек, мөр) деген сөз.

***Қажеттілік –***адамды қандай болмасын іс-әрекетке итермелейтін негзгі қозғаушы - оның қажетті, бір нәрсеге мүқтаждануы. Мәселен, кісі өмір сүруі үшін ең алдымен өзінің табиғи қажетгерін (тамақ, ұйқы, киім, баспана, т.б.) өтеп отырмаса, тіршілігіне қауіп төнеді. Ал, рухани қажеттерді қанағаттандыра алмау - оны өлмегенмен өлімші етуі мүмкін.

***Әдет –*** адамның тыныс-тіршілігінен маңызды орын алатын, автоматталынған түрі. Оның дағдыдан айырмашылығы: адам мұны ерекше қажетсініп түрады. Мәселен, адам беті-қолын жумай тамақ ішпейді, өйтпесе көңілі көншімейді. Дағдыдан тағы да бір айырмашылығы оның пайдалы да, зиянды да түрлері бар. Мысалы, үнемі тіс шүқып отыру, кыстырма сөздерді жиі қолдану «жаңағы» «вот», столда отырып аяқты орынсыз селкілдету т.б. Халқымыз «әдет - әдет емес, жөн әдет» деп өте дұрыс айтқан.

***Қабілет***— іс-әрекеттін белгілі бір түрін ойдағыдай, нәтижелі орындауда көрінетін адамның жеке - дара қасиеті. Біреудің ісі шапшаң, нәтижелі, берекелі болады, енді біреуде ондай қасиет байқалмайды. Қандай да болмасын бірернәрсеге қабілеті жоқ адам болмайды. Қабілеттің ойдағыдай дамуы адамда тиісті білім жүйесінің, икемділік пен дағдының болуынан, яғни белгілі бір әрекеттің түрімсн үздіксіз айналысуына тәуелді Кез-келген адамда ксздесетін жалпы қабілетпен (сөйлей алу оқу, жазу, жүру-туру, т.б.) қатар арнаулы қабілеттер (суретші, музыкант, сәулетші, философ, т.б ) және практикалық деген түрлері кездеседі. Соңғысына ұйымдастырғыштық. педагогтық. конструктивті - техникалық қабілеттер жатады. Қабілеттердің ерекше түрлері дарындылық (одаренность), талант, данышпандық (гениальность) деп аталынады.

***Сезім –***айналадағы заттар мен құбылыстардың, адамдардың қажеттеріне сәйкес келу — келмеуінің нәтижесінде пайда болып отыратын жан қуаттарының ерекше бір түрі. Оның органикалық қажетпсн байланысып жатқан қарапайым түрін «эмоция» дейді. Эмоцияға қуану, шошу, күлу, зерігу, үрейлену, т.б. жатады. Орыс тілінде эмоцияны білдіретін 300-ге тарта үғым бар, ал қазақта қанша екенін ешкім әлі анықтаған жоқ. Эмоция жануарларда да болады. Бірақ адамдағы эмонияның саналық, тарихи әлеуметтік, коғамдық сипаты бар. Сезімдер жануарларда болмайды. Ол тек адамға ғана тән. Оның басты түрлері — имандылық, адамгершілік, сүлу- сымбаттылық, интеллектік (ақыл-ой) т.б.

***Көнбістік*** – адамның іс-әректінде, тіршілігінде кездесетін әртүрлі қиыншылықтарға төзімділігі мен шыдамдылығын білдіретін мінез бітісі. Көнбіс адам мінезінің жотасы болып табылатын ерік-жігер қасиетінің қайсарлығын да білдіретін ерекшелігі болып саналады. Көнбістік мінездің сан алуан ерекшеліктерінің сипат-қасиеттерінен де айқын байқалады. Ондай қасиеттер тілімізде тіл алғыш, орындағыш, көнгіш, көнбіс, қиындықққа шыдау, жуасу, мойынсұну, сенгіш сияқты деп атала береді.